6.

Kaikki 3, 4 ja 5 kohdassa tarkoitetut unionin ja sen jäsenvaltioiden kannat koordinoidaan asianmukaisesti. a) Edellä 3 kohdassa tarkoitetuissa asioissa puheenjohtajavaltio voi omasta aloitteestaan tai komission tai jäsenvaltion pyynnöstä kutsua koolle jäsenvaltioiden ja komission koordinointikokouksia (joissa voidaan kiireellisissä tapauksissa käyttää sähköistä koordinointia) neuvoston toimivaltaisen työryhmän puitteissa ennen kutakin 1 kohdassa tarkoitettua kokousta ja tällaisen kokouksen aikana. Koordinoidut kannat esittää puheenjohtajavaltio tai tarvittaessa puheenjohtajavaltion tai komission kaikkien läsnä olevien jäsenvaltioiden suostumuksella nimeämä jäsenvaltio. b) Edellä 4 kohdassa tarkoitetuissa asioissa kutsutaan puheenjohtajavaltion omasta aloitteesta tai komission tai jäsenvaltion pyynnöstä koolle komission ja jäsenvaltioiden koordinointikokouksia neuvoston toimivaltaisen työryhmän puitteissa ennen kutakin 1 kohdassa tarkoitettua kokousta ja tällaisen kokouksen aikana, ja tällöin mahdollisesti kuullaan vammaiskysymyksiä käsittelevää korkean tason työryhmää sen toimivaltaan kuuluvissa asioissa. Koordinointikokouksissa voidaan kiireellisissä tapauksissa käyttää sähköistä koordinointia. Unionin kannat esittää komissio. c) Edellä 5 kohdassa tarkoitetuissa asioissa kutsutaan puheenjohtajavaltion omasta aloitteesta tai komission tai jäsenvaltion pyynnöstä koolle komission ja jäsenvaltioiden koordinointikokouksia neuvoston toimivaltaisen työryhmän puitteissa ennen kutakin 1 kohdassa tarkoitettua kokousta ja tällaisen kokouksen aikana, ja tällöin mahdollisesti kuullaan vammaiskysymyksiä käsittelevää korkean tason työryhmää sen toimivaltaan kuuluvissa asioissa. Koordinointikokouksissa voidaan kiireellisissä tapauksissa käyttää sähköistä koordinointia. Komissio ja jäsenvaltiot päättävät neuvoston toimivaltaisen työryhmän puitteissa pidettävissä koordinointikokouksissa, kuka esittää unionin ja sen jäsenvaltioiden puolesta annettavat lausumat silloin, kun unionin ja jäsenvaltioiden toimivallat liittyvät erottamattomasti toisiinsa. Yhteiset kannat esittää komissio, kun kyseessä oleva asia kuuluu ensisijaisesti unionin toimivaltaan, ja puheenjohtajavaltio tai jäsenvaltio, kun kyseessä oleva asia kuuluu ensisijaisesti jäsenvaltioiden toimivaltaan. Vahvistettaessa a, b ja c alakohdassa tarkoitettuja kantoja sovelletaan seuraavia järjestelyjä: i) neuvoston toimivaltaisessa työryhmässä Brysselissä, mahdollisimman aikaisin ennen 1 kohdassa tarkoitettujen kokousten alkamista: Saatuaan 1 kohdassa tarkoitettujen kokousten esityslistan komissio lähettää neuvoston pääsihteeristölle jäsenvaltioille jaettavaksi ilmoituksen esityslistan kohdista, joista on tarkoitus antaa lausuntoja, ja ilmoittaa, onko komission ja/vai puheenjohtajavaltion annettava nämä lausunnot. Neuvoston pääsihteeristö jakaa lausuntoehdotukset, jotka se on saanut puheenjohtajavaltiolta (3 kohdan osalta) ja komissiolta (4 ja 5 kohdan osalta), jäsenvaltioille ja komissiolle viimeistään viikkoa ennen koordinointikokousta. Neuvoston pääsihteeristö huolehtii lausuntoehdotusten toimittamisesta viipymättä toimivaltaiselle neuvoston työryhmälle; ii) paikan päällä (New Yorkissa tai Genevessä (2)), erityisesti 1 kohdassa tarkoitettujen kokousten alkaessa ja tarvittaessa niiden päättyessä, jolloin muita koordinointikokouksia kutsutaan koolle tarpeen mukaan kokousjakson aikana, sanotun kuitenkaan rajoittamatta unionin koordinoinnin paikallisia järjestelyjä: Jos kantaa ei saada muodostettua esimerkiksi unionin ja sen jäsenvaltioiden toimivaltajakoa koskevaan erimielisyyteen liittyvistä syistä, asia siirretään ilman aiheetonta viivytystä neuvoston toimivaltaisen työryhmän ja/tai tapauksen mukaan muiden neuvoston elinten käsiteltäväksi. Jos näissä elimissä ei päästä yhteisymmärrykseen, asia siirretään pysyvien edustajien komitean, jäljempänä ’Coreper’, käsiteltäväksi. Jos toimivaltaisen työryhmän ja tapauksen mukaan muiden asiaankuuluvien neuvoston elinten kokouksia ei kuitenkaan saada kutsuttua koolle ajoissa, asia siirretään suoraan Coreperiin, joka päättää kannasta tarkasteltavaa asiaa koskevan asiaankuuluvan EU:n perussopimuksen äänestyssääntöjen perusteella. iii) Puheenjohtajavaltio määrittää, mikä on neuvoston toimivaltainen työryhmä. Puheenjohtajavaltio huolehtii myös asianmukaisesti tiedottamisesta ja yhteydenpidosta hyvissä ajoin kaikkien niiden neuvoston työryhmien kanssa, joille tarkasteltavana olevalla asialla on huomattavaa merkitystä, mukaan lukien verotustyöryhmä, jos asiaan kuuluu verotuksellisia näkökohtia. Jäsenvaltion tai komission pyynnöstä puheenjohtajavaltion olisi toimitettava mikä tahansa näiden käytännesääntöjen nojalla käsiteltävä asia muiden sellaisten työryhmien tarkasteltavaksi, joille sillä on huomattavaa merkitystä.